NARIADENIE RADY (ES) č. 1451/2005
zo 6. septembra 2005,
ktorým sa opravuje nariadenie (ES) č. 950/2005, ktorým sa určujú vývozné náhrady v rámci systému A 1 za škrupinové ovocné plody (mandle zbavené škrupiny, lieskové orechy so škrupinami, lieskové orechy zbavené škrupiny, vlašské orechy so škrupinami)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (1), a najmä na jeho článok 35 ods. 3 tretí pododsek,
keďže:
(1)
Nariadením Komisie (ES) č. 950/2005 (2) sa v odvetví ovocia a zeleniny určili vývozné náhrady za škrupinové ovocné plody (mandle zbavené škrupiny, lieskové orechy so škrupinami, lieskové orechy zbavené škrupiny, vlašské orechy so škrupinami).
(2)
Overovaním sa zistilo, že v prílohe k návrhu predloženému riadiacemu výboru sa vyskytla chyba. V dôsledku toho treba nariadenie (ES) č. 950/2005 opraviť.
(3)
Opatrenia stanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,
PRIJALA TOTO NARIADENIE:
Článok 1
V prílohe k nariadeniu (ES) č. 950/2005 sa v prvom riadku dátum „8. septembra 2005“ nahrádza dátumom „9. januára 2006“.
Článok 2
Toto nariadenie nadobúda účinnosť 7. septembra 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 6. septembra 2005